ויין גרצקי

ויין דאגלס גרצקי (באנגלית: Wayne Douglas Gretzky, נולד ב-26 בינואר 1961, אונטריו, קנדה), הוא שחקן ומאמן הוקי קרח לשעבר. גרצקי נחשב לגדול שחקני ההוקי קרח בכל הזמנים, ואף מכונה "הגדול" (The Great One).

 ביוגרפיה 
נעוריו 
גרצקי היה ילד פלא שבלט בכישורי ההוקי שלו, הרבה בזכות אביו שטיפח ודחף אותו להצלחה. כבר בגיל 6 התמודד בקבוצה הבכירה של גילאי 10, ובגיל 16 היה לשחקן הצעיר ביותר באליפות העולם בהוקי קרח לנבחרות צעירות וסיים את הטורניר כמלך הנקודות.

קריירה מקצוענית
שמאל|ממוזער|250px|גרצקי במשחק הפרישה שלו
ב-1978, כשהיה בן 17, החל גרצקי את הקריירה המקצוענית שלו בקבוצת אינדיאנאפוליס רייסרס  מליגת ה-WHA, הליגה המקצוענית השנייה, כיוון שבליגת ה-NHL אסור היה לשתף שחקנים מתחת לגיל 18.
כבר בעונת הבכורה שלו נמכר חוזהו של גרצקי, עקב קשיים כלכליים, לקבוצת אדמונטון אוילרס. גרצקי עבר לשחק בשורות האוילרס וזכה בתואר רוקי השנה. בסיום העונה עברו האוילרס לשחק ב-NHL ובהנהגתו של גרצקי זכו ב-4 גביעי סטנלי. ב-10 עונות בהן שיחק בקבוצה זכה 8 פעמים רצופות בגביע הארט (תואר ה-MVP של הליגה) ו-7 פעמים רצופות בגביע ארט רוס ("מלך הנקודות"). כמו כן הוענק לגרצקי תואר מסדר קנדה, תואר הכבוד הגבוה ביותר שמעניקה קנדה לאזרחיה.

ב-1988 עבר גרצקי לקבוצת הלוס אנג'לס קינגס במהלך שכונה "העסקה". עזיבתו את אדמונטון וקנדה עוררה מחאות בקרב קנדים רבים, חלקם האשימו אותו בבגידה, אחרים תלו את האשמה באשתו, בטענה שרצתה לקדם את קריירת המשחק שלה. בין היתר אף הועלתה על ידי אחד ממנהיגי הסיעות בבית הנבחרים הקנדי, דרישה לממשלת קנדה לאסור על העסקה. 

בשמונה העונות שבהן שיחק גרצקי בקינגס, הוא הוביל אותם לראשונה בתולדות המועדון לגמר גביע סטנלי, ותרם רבות להגברת הפופולריות של הוקי הקרח בקליפורניה, מה שעודד את ליגת ה-NHL לאפשר הקמת קבוצות חדשות בדרום ארצות הברית, אזור עם מזג אוויר חם יחסית, על אף שהספורט נחשב מסורתית לספורט המשוחק במדינות קרות. 

במהלך עונת 96–1995 עבר לשחק בסנט לואיס בלוז אך לא התאקלם שם, וב-1996 עבר לקבוצת הניו יורק ריינג'רס, בה סיים את הקריירה המקצוענית שלו בתור שחקן ב-1999. מיד לאחר פרישתו נבחר גרצקי להיכל התהילה של ה-NHL, צעד נדיר משום שבדרך כלל נדרשות שלוש שנות המתנה. מספר החולצה אותה נהג ללבוש, 99, הוסר מכל מדי קבוצות ליגת ה-NHL ואף שחקן אינו יכול להשתמש במספר זה יותר, בצעד חסר תקדים בעולם הספורט הקבוצתי.

קריירה כמאמן ובעלים 
בשנת 2000 הפך גרצקי לאחד מבעלי קבוצת פיניקס קויוטיס ובשנים 2005 עד ספטמבר 2009 אף שימש כמאמנה. 
גרצקי שימש כמנג'ר של נבחרת קנדה בהוקי קרח, במהלך אולימפיאדת החורף בסולט לייק סיטי (2002), ובהשראתו זכתה במדליית זהב, לעומת זאת באולימפיאדת החורף בטורינו (2006), נכשלה הנבחרת בהנהגתו והודחה ברבע הגמר. 

גרצקי נבחר להדליק את הלפיד האולימפי בפתיחת אולימפיאדת ונקובר (2010).

כישוריו על הקרח
אף על פי שלא היה מחונן במידות של אתלט יוצא דופן, ואף נחשב בעיני מבקריו מתחילת הקריירה שלו, כקטן ורזה מדי להתמודד ברמה המקצוענית, הפך גרצקי בזכות אימונים מפרכים ואינטליגנציית המשחק שלו לשחקן הטוב ביותר ששיחק מאז ומעולם על זירת הקרח. גרצקי שינה בסגנונו את משחק ההוקי קרח המקצועני, הוא הרבה להתמקם מאחורי השער של היריבה ולנהל משם את משחק ההתקפה של קבוצתו. 

ציטוט מפורסם שלו הממחיש את יכולת קריאת המשחק הנדירה שלו: "אני מחליק למקום בו הדסקית הולכת להיות, לא למקום שהיא הייתה בו".

הישגים בולטים 
שמאל|ממוזער|200px|פסל בצלמו של גרצקי באדמונטון, קנדה
כשפרש מהמשחק ב-18 באפריל 1999 החזיק גרצקי ב-61 שיאים רשמיים של ליגת ה-NHL, מתוכם 40 שיאים של העונה הסדירה, 15 שיאים של הפלייאוף ו-6 שיאים של משחק האולסטאר. לאחר פרישתו נוסף לו שיא אחד (ממוצע נקודות למשחק שהחזיק קודם לכן מריו למיה), נכון לעונת 2022/2023 הוא עדיין מחזיק ב-58 שיאים (39 בעונה הסדירה, 14 בפלייאוף ו-5 במשחק האולסטאר).

בין השיאים הבולטים ניתן למנות:
 92 שערים בעונה
 163 מסירות לשער בעונה
 215 נקודות בעונה
 50 שערים בעונה בקצב המהיר ביותר, ב-39 משחקים
 51 משחקים רצופים עם נקודות, בעונת 84–1983
 894 שערים בקריירה בעונה הרגילה והוא ממוקם שני בטבלת מלכי השערים בנתון זה, כשמקדים אותו אלכסנדר אובצ'קין ששבר את השיא ב-2025. גרצקי החזיק בשיא השערים בקריירה במשך 31 שנה.
 1,963 מסירות לשער בקריירה בעונה הרגילה (יותר מאשר כלל הנקודות של כל שחקן אחר)
 2,857 נקודות בקריירה בעונה הרגילה (הבא אחריו מפגר ב-970 נקודות)
 50 משחקים בקריירה בהם כבש שלושער
 47 נקודות בפלייאוף של 1985
 31 מסירות בפלייאוף של 1988
 ממוצע נקודות למשחק בקריירה: 1.921

תארים ופרסים עיקריים
4 זכיות בגביע סטנלי - אליפות ה-NHL
שתי זכיות בגביע קון סמיית' - ה-MVP של הפלייאוף
9 זכיות בגביע הארט - ה-MVP של העונה הסדירה.
10 זכיות בגביע ארט רוס - מלך הנקודות.
ספורטאי השנה של ספורטס אילוסטרייטד לשנת 1982.
ספורטאי השנה של סוכנות AP לשנת 1982.
ספורטאי העשור של סוכנות AP לשנות ה-80.
8 פעמים בנבחרת העונה ב-NHL, ו-7 פעמים בנבחרת השנייה.

סטטיסטיקה לפי עונות
שיאי NHL בטקסט מודגש, ובטקסט נטוי בשורת הסיכום

מקרא:
+/– = הפרש גולים כששיחק; PP = שערים ביתרון שחקן; SH = שערים בחיסרון שחקן; GW = שער ניצחון

     עונה רגילה     פלייאוףעונהקבוצהליגהמשחקיםשעריםמסירותנקודותדקות עונש+/–PPSHGWמשחקיםשעריםמסירותנקודותדקות עונש1975-76  טורונטו נשיונלס MetJHL  28  27  33  60  7 — — — — — — — — —1976-77סנקה נשיונלסMetJHL 32 36 36 72 35 — — — — 23 40 35 75 —1976-77  פטרבורו פיטס OHL 3 0 3 3 0 — — — — — — — — — 1977-78 סולט סט. מארי גרייהאונדס OHL 64 70 112 182 14 — — — — — — — — — 1978-79 אינדיאנפוליס רייסרס WHA  8 3 3 6 0 — — — — — — — — —1978-79 אדמונטון אוילרס WHA 72 43 61 104 19 — — — — 13 10 10 20 21979-80 אדמונטון אוילרס NHL 79 51 86 137 21  +15 13 1 6 3 2 1 3 01980-81 אדמונטון אוילרס NHL 80 55 109 164 28  +41 15 4 3 9 7 14 21 4 1981-82 אדמונטון אוילרס NHL 80 92 120 212 26  +81 18 6 12 5 5 7 12 8 1982-83 אדמונטון אוילרס NHL 80 71 125 196 59  +60 18 6 9 16 12 26 38 4 1983-84  אדמונטון אוילרס NHL 74 87 118 205 39  +76 20 12 11 19 13 22 35 12 1984-85 אדמונטון אוילרס NHL 80 73 135 208 52  +98 8 11 7 18 17 30 47 4 1985-86 אדמונטון אוילרס NHL 80 52 163 215 46  +71 11 3 6 10 8 11 19 21986-87 אדמונטון אוילרס NHL 79 62 121 183 28  +70 13 7 4 21 5 29 34 6 1987-88 אדמונטון אוילרס NHL 64 40 109 149 24  +39 9 5 3 19 12 31 43 161988-89 לוס אנג'לס קינגס NHL 78 54 114 168 26  +15 11 5 5 11 5 17 22 01989-90 לוס אנג'לס קינגס NHL 73 40 102 142 42  +8 10 4 4 7 3 7 10 0 1990-91 לוס אנג'לס קינגס NHL 78 41 122 163 16  +30 8 0 5 12 4 11 15 21991-92 לוס אנג'לס קינגס NHL 74 31 90 121 34  -12 12 2 2 6 2 5 7 2 1992-93 לוס אנג'לס קינגס NHL 45 16 49 65 6  +6 0 2 1 24 15 25 40 41993-94 לוס אנג'לס קינגס NHL 81 38 92 130 20  -25 14 4 0 — — — — — 1994-95 לוס אנג'לס קינגס NHL 48 11 37 48 6  -20 3 0 1 — — — — —1995-96 לוס אנג'לס קינגס NHL 62 15 66 81 32  -7 5 0 2 — — — — — 1995-96 סנט לואיס בלוז NHL 18 8 13 21 2  -6 1 1 1 13 2 14 16 01996-97 ניו יורק ריינג'רס NHL 82 25 72 97 28  +12 6 0 2 15 10 10 20 21997-98 ניו יורק ריינג'רס NHL 82 23 67 90 28  -11 6 0 4 — — — — —1998-99 ניו יורק ריינג'רס NHL 70 9 53 62 14  -23 3 0 3 — — — — — סה"כ ב-20 עונות NHL1,487 894 1,963 2,857 577 +518 204 73 91 208 122 260 382 66

קישורים חיצוניים



 אודותיו באתר הרשמי של ה-NHL



קטגוריה:שחקני הוקי קרח קנדים
קטגוריה:שדרת התהילה של קנדה
קטגוריה:מאמני הוקי קרח
קטגוריה:עסקני ספורט קנדים
קטגוריה:חברי מסדר קנדה
קטגוריה:שחקני הוקי קרח באולימפיאדת נאגנו (1998)
קטגוריה:מסעדנים קנדים
קטגוריה:חברי היכל התהילה של ההוקי קרח
קטגוריה:מאמני ספורט קנדים
קטגוריה:מדליקי הלפיד האולימפי
קטגוריה:קנדים שנולדו ב-1961